cyanic-selkie/wikianc huggingface dataset:
יצחק הרצוג
כהונתו כשר הרווחה והשירותים החברתיים
בפריימריז של מפלגת העבודה בדצמבר 2008 הגיע הרצוג למקום הראשון ומוקם שני ברשימת המפלגה להבחירות לכנסת ה-18, לאחר היושב ראש, אהוד ברק. ב"ממשלת נתניהו השנייה", שהוקמה ב-31 במרץ 2009, בעקבות הבחירות בפברואר אותה השנה, המשיך הרצוג לכהן כשר הרווחה.
ראש האופוזיציה
המגעים להנעת יוזמה מדינית הובילו למגעים חשאיים ממושכים של הרצוג עם ראש הממשלה בנימין נתניהו בעניין צירוף המחנה הציוני לקואליציה והקמת ממשלת אחדות. המגעים נחשפו בראשית 2016 וגרמו לחילוקי דעות קשים במחנה הציוני. עם כישלון המגעים במאי 2016 אמר הרצוג שנתניהו סירב לחתום על הסכם שהיה ביניהם בנוגע לפתרון "שתי מדינות לשני עמים". לוּ הייתה מוקמת מממשלת אחדות, הייתה אמורה להיות פסגה אזורית בה היו משתתפות ישראל, ירדן, מצרים, איחוד האמירויות הערביות וערב הסעודית. הרצוג אף פנה ליועצת לביטחון לאומי, סוזן רייס ולמזכיר המדינה של ארצות הברית, ג'ון קרי כדי לבדוק האם הצעתו של נתניהו אכן ריאלית וקיבל מהם תשובה חיובית, שנבעה מפגישה סודית בין נתניהו ושר הביטחון, משה יעלון לבין ג'ון קרי ונשיא מצרים עבד אל-פתאח א-סיסי.
חשיבותה של רצינות
מערכה שנייה
מערכה זו מתרחשת בגינת בית האחוזה של ססילי שבוולטון. אלג'רנון מופיע ובמהלך שיחת ההיכרות עם ססילי נודע לו כי הם מאורסים. עקב הסיפורים הרבים של ג'ק אודות אחיו ארנסט, ססילי מצהירה שהיא מוכרחה להינשא למישהו בשם ארנסט. בהמשך מגיע ג'ק כשהוא לבוש בגדי אבל, בטענה כי אחיו, ארנסט, מת. כמובן שהכל לא מבינים מה קורה, שהרי ארנסט נמצא ממש לידם. ג'ק מופתע מהעניין ודורש מאלג'רנון לשוב ללונדון. בהמשך מגיעה גוונדולן. היא וססילי מתיידדות, אך עד מהרה מתחילות לריב כאשר מתברר להן ששתיהן מאורסות לארנסט (שהרי אלג'רנון הצהיר על עצמו שלא במכוון כעל ארנסט וורת'ינג, אחיו של ג'ק, וג'ק הצהיר על עצמו כארנסט וורת'ינג כדי לרצות את גוונדולן, שרצתה תמיד להינשא למישהו בשם ארנסט). הן פותרות את הריב כאשר נודע להן כי שני הגברים שיטו בהן ולמעשה שמו של אף אחד מהם אינו ארנסט.
קים קרדשיאן
חייה האישיים
קרדשיאן נישאה בשנית ב-20 באוגוסט 2011 לשחקן ה-NBA כריס האמפריז, מן הניו ג'רזי נטס. כעבור 72 ימי נישואים, ב-31 באוקטובר, הגישה בקשה לגירושים, שנכנסו לתוקפם אחרי מאבק משפטי 3 ביוני 2013
ב-19 בפברואר 2021 דווח כי קרדשיאן הגישה בקשה לגירושים מווסט. ב-2 במרץ 2022, התגרש הזוג.
קריירה
תפקיד המשחק הראשון של קרדשיאן היה בסדרת הטלוויזיה "Beyond the Break". היא השתתפה בסרטי הקומדיה "דיזסטר מובי" ו"בתוך העמק". היא התארחה בפרק אחד של "איך פגשתי את אמא", ושיחקה את עצמה בפרק פתיחת העונה השלישית של 90210 לצד אחיותיה. בנוסף, היא הייתה שופטת אורחת בעונה השלוש עשרה של הטופ מודל הבאה. ב-16 בדצמבר 2009, היא הופיעה בפרק אחד של CSI: ניו יורק לצד ונסה לאשיי.
פרומתאזין
פרומתאזין (Promethazine) היא תרופה אנטי-היסטמינית ממשפחת הפנותיאזינים המשמשת לטיפול במגוון רחב של מצבים. התרופה משווקת בישראל תחת השמות פרומתאזין, פרותיאזין ופנרגן.
מלחמת האזרחים ברוסיה
רקע למלחמה
בבחירות לאספה המכוננת הבולשביקים לא הצליחו לזכות ברוב אל מול המנשביקים וגרמו לפיזורה. ככלל, מעוזי התמיכה של הבולשביקים היו במוסקבה, בסנט פטרסבורג ובעוד מספר מחוזות תעשייתיים. ההתנגדות למשמרות האדומים החלה מיד לאחר מהפכת אוקטובר, אך תפסה תאוצה משמעותית בעקבות הסכם ברסט ליטובסק, שאז החלו להתארגן קבוצות אנטי בולשביקיות בתוך רוסיה ומחוצה לה. הללו התארגנו לכדי קואליציה רופפת של כוחות שכללו בעלי אדמות, רפובליקנים, שמרנים, בורגנים ממעמד הביניים, ריאקציונרים, מלוכנים, ליברלים, אנשי צבא, סוציאליסטים ממורמרים וכאלה שדגלו ברפורמות דמוקרטיות. הדבק המאחד בין כל הכוחות המנוגדים האלה היה אחד – התנגדותם לבולשביקים. הכוחות הצבאיים התארגנו לכדי שלושה צבאות מרכזיים בהנהגת גנרל ניקולאי יודניץ', האדמירל אלכסנדר קולצ'ק וגנרל דניקין לכדי מה שכונה "הכוחות הלבנים" או הצבא הלבן. המנהיג הסמלי של הצבא הלבן היה קולצ'ק אולם בפועל הם תפקדו באופן עצמאי בתיאום רופף למדי.
1920
הלחימה הספורדית בסיביר המשיכה כאשר כנופיות חמושות של פושעים עוררו כאוס וזרו אימה וטרור. סמיונוב ושארית הצבא הלבן נסוגו לבסוף לסין.
תוצאות המלחמה והשלכותיה
תוצאות המלחמה היו נוראיות. רוסיה הקיזה את כוחותיה במלחמה עקובה מדם במשך 7 שנים במהלכה איבדו את חייהם קרוב ל-20 מיליון בני אדם. מלחמת האזרחים עצמה גבתה כ-15 מיליון בני אדם, מהם לפחות מיליון חיילי הצבא האדום ולמעלה מחצי מיליון חיילים לבנים שנהרגו בקרב. סמיונוב לבדו ערך טבח ב-100,000 גברים, נשים וילדים באזורים שהיו בשליטתו. בשנות "הטרור האדום" הצ'קה ביצעה כ-250,000 הוצאות להורג ללא משפט של "אויבי העם", בין 300,000 ל-500,000 קוזקים נהרגו או הוגלו על ידי הבולשביקים, זאת מתוך אוכלוסייה של כ-3 מיליון. כ-100,000 יהודים נטבחו באוקראינה בפוגרומים שבוצעו על ידי כוחות לבנים אנטישמיים. גופי עונשין של מחוז הדון שפטו למוות כ-25,000 איש בין מאי 1918 לינואר 1919.
צ'רסקי
היסטוריה
העיירה מהווה מרכז לגידול איילי הצפון ולסחר בפרוות, שדה תעופה ונמל על נהר הקולימה.
קאבוסי
מבנה
כעת אורך הכלי הוא בדרך כלל של 70 ס"מ. תיבת התהודה שלה היא בצורת קופסה מלבנית (לפעמים בצורת סגלגל) עשויה מעץ או מג'ריקן. יש לה פתח תהודה גדול במרכז. במקור ייצרו אותה משריון של צב שעליו נמתח עור של זבו.
הקלטה
הפונואוטוגרף
"ההקלטה" הראשונה, בשנת 2008 נסרק סליל נייר של הפונואוטוגרף שהכיל רישום של שיר עם צרפתי, התמונה שנתקבלה הוזנה לתוכנת מחשב מיוחדת שהצליחה להשמיע את הצלילים שנרשמו בשנת 1860. זה התיעוד הקדום ביותר של קול אנושי אבל זו לא הייתה ההשמעה הראשונה, מאחר שלמכשיר הפונואוטוגרף לא הייתה יכולת השמעה כלל, אלא הוא נועד לרישום גרפי של צורת הצלילים בלבד. הרישום חיכה כ-150 שנה עד שהושמע. לכן הפונואוטוגרף הוא לא טכנולוגיה של הקלטה אלא של רישום קול בלבד.
מדיה מכנית
פטנט של אמיל ברלינר משנת 1887 פתר בעיה זו בעזרת מכשיר הגרמופון. במקום להשתמש בגליל, הקליט הגרמופון חריצים על דיסקה שטוחה ועגולה שבמרכזה חור - התקליט. התקליטים הראשונים היו עשויים מלכה, וסטנדרט מהירות הסיבוב נקבע על 78 סיבובים לדקה. הגרמופון התפתח לפטיפון. והמצאות מאוחרות יותר אפשרו בפטיפון מהירות ניגון של 45, ⅓33 ו-⅔16 סיבובים לדקה, כאשר סיבוב איטי יותר פירושו משך הקלטה ארוך יותר על תקליט באותו הגודל. החומר ממנו מיוצרים התקליטים הוחלף בתרכובת הפלסטית ויניל.
עושה הלהטים
סרט זה הוא הסרט הזר הראשון שצולם בישראל שעלילתו היא בנושא ישראלי ייחודי. קדם לו, כסרט על נושא ישראלי, הסרט "חרב במדבר" (Sword in the Desert) משנת 1949 אודות ההעפלה לארץ ישראל בתקופת המאבק שלאחר מלחמת העולם השנייה ולפני קום המדינה, בכיכובו של דיינה אנדרוז, אך סרט זה צולם בהוליווד על רקע תפאורות ונוף כמו-ישראליים.
אנרכה-פמיניזם
הפילוסופיה האנרכה-פמיניסטית רואה בפטריארכיה התגלמות של היררכיה כפויה, ולכן רואה אותה גם כבעיה בסיסית בחברה, ומאמינה שהמאבק נגד הפטריארכיה הוא חלק אינטגרלי ממלחמת המעמדות ומהמאבק האנרכיסטי נגד המדינה והקפיטליזם. על פי אידאולוגיה זו, המאבק האנרכיסטי מרכיב הכרחי לפמיניזם, ובמאבק הפמיניסטי מרכיב הכרחי לאנרכיזם - שמכיוון שאנרכיזם מתנגד לכל סוג וצורה של היררכיה ויחסי כוחות, הוא במהותו פמיניסטי, וכי אנרכיזם שאינו מכיר ביחסי כוחות מגדריים נופל מהאידיאל וסופו להיכשל.
בישראל
בישראל פועלת קבוצה בשם "אנרכה-פמיניסטיות לזכויות בעלי חיים", הפועלת למען שחרור בעלי חיים ומאבק בסקסיזם בתנועה לזכויות בעלי חיים. בין השאר ארגנו פעילות הקבוצה אירועי מסה קריטית, סדנאות להתמודדות עם הטרדה מינית ומיצגים שונים.
תה ירוק
סוגי תה ירוק סיני
בסין נהוג לעצור את תהליך החימצון של תה באמצעות חימום עז בווק גדולה לפני יבוש העלים. תהליך זה מעניק לתה טעם יותר "אדמתי" מלתה יפני.
התניות ותופעות לוואי
צריכה של עד 8 כוסות תה ירוק ביום נחשבת לבטוחה. במהלך תקופת ההריון וההנקה נראה שצריכה של עד 6 כוסות ביום היא בטוחה (לא יותר מ-300 מ"ג קפאין) . צריכה גבוהה יותר בתקופת ההריון עלולה להיות מסוכנת . בתקופת ההריון, תה ירוק עלול להגביר את הסיכון למומים מולדים הקשורים במחסור בחומצה פולית . בתקופת ההנקה, קפאין מהתה עובר לחלב האם ויכול להשפיע על התינוק.
כריסטופר לי
סר כריסטופר פרנק קראנדיני לי (באנגלית: Sir Christopher Frank Carandini Lee; 27 במאי 1922 – 7 ביוני 2015) היה שחקן קולנוע אנגלי, מוכר בזכות תפקידיו בטרילוגיית "שר הטבעות", בסדרת סרטי "מלחמת הכוכבים" ובדמותו של הרוזן דרקולה בסדרת סרטי האימה של חברת הפקות האימה הבריטית "סרטי האמר".
שנות ה-2000 והתפקידים הגדולים
בשנת 2002 מלבד השתתפות בחלק השני ב"שר הטבעות", "שר הטבעות: שני הצריחים" שיחק לי בתפקיד ראשי גם בפרק השני של ג'ורג' לוקאס בסאגת מלחמת הכוכבים, "מלחמת הכוכבים - פרק 2: מתקפת המשובטים". בסרט גילם לי את דמותו של הרוזן דוקו, שנחשב למאסטר ג'דיי אגדי בקרב מסדר הג'דיי, ונכלל תחת "העשרים האבודים" - עשרים אבירי ג'דיי היחידים בהיסטוריה של המסדר, אשר אי פעם נטשו אותו, נחשב לאחד הנבלים העיקריים בסדרת הסרטים. לי זכה ביחד עם שותפו לסט הצילומים פרנק אוז בפרס ה-MTV בקטגוריית הקרב הטוב ביותר.
אלברט רו
קריירה
אלברט המשיך וניהל מסעדות ברחבי תבל, באמצעות חברת הייעוץ רו, בכללן אחת במלון גרייוולס במואירפילד (Muirfield), אדינבורו, ו"בראסרי רו" במלון הפאר סופיטל סנט ג'יימס בלונדון.
אל אנקנטו
הענף הכלכלי העיקרי באל אנקנטו הוא חקלאות וצריכת מזון: ציד, דיג, בננות ויוקה.
אוגדת הבשן
מלחמת לבנון השנייה
אוגדת המילואים, בפיקודו של צוקרמן, הוטלה לקרבות כאשר כשירות יחידותיה נמוכה עקב מחסור באימונים, כשתרגיל האוגדה האחרון שביצעה נערך בשנת 2001, כאשר היא מיועדת להילחם בגזרת רמת הגולן, וכאשר מפקדה לא הוסמך לפקד על יחידה מסוגה. תפקוד האוגדה תואר לאחר המלחמה באור שלילי למדי, בתחקיר לאחר המלחמה בהשתתפות הרמטכ"ל, דני חלוץ, העלו קציני המילואים של החטיבה ביקורת קשה על התנהלות המפקדה ופיקוד האוגדה. בין היתר נאמר שהפקודות היו מבולבלות, המשימות השתנו לעיתים תכופות, כך גם בוטלה מספר פעמים הפקודה לכיבוש העיירה אל-ח'יאם, תחקיר צה"לי שנכתב על ידי תא"ל במיל' מאיר גחטן, בעיקר בנוגע להפעלת כוחות באופן שאינו תואם את תורת הלחימה ולשינוי תכוף של התוכניות, לעיתים אף לאחר אישורן על ידי הפיקוד. בין השאר, הודח מפקד אחד מגדודי השריון לאחר שסירב לשוב ולהיכנס ללבנון, והוחלף בקודמו בתפקיד.
אילן נניקשווילי
ביוגרפיה
נניקשווילי החל את הקריירה שלו בקבוצת הילדים של מכבי קריית מוצקין והתקדם בקבוצה הנוער. שני אחיו, מוטי ואבי, הם שחקני עבר. אחיו אבי שיתף עמו פעולה בליגת העל כשחקן ובליגה הארצית כמאמן.
ב-2003 שב לשחק בליגה לאומית ועבר לקבוצת הפועל עפולה.
ב-2005 שב לאליצור קריית אתא, שם שיחק שלוש עונות בליגה לאומית. במשחקו האחרון בקבוצה העלה את הקבוצה לליגת העל לאחר שלשה בשנייה האחרונה של המשחק.
ב-2008 שב בפעם השנייה להפועל עפולה עמה שיחק עונה אחת, במהלכה גם העפיל לשמינית הגמר בגביע המדינה.
עמק המכמתת
תולדות האתר
בצפון המכמתת מצויה "בקעת עין סוכר" (בערבית "סַהְל עַסְכָּר"). עליה נכתב במשנה מסכת מנחות: "מצוות העומר, לבוא מן הקרוב; לא ביכר הקרוב לירושלים, מביאין אותו מכל מקום. מעשה שבא מגינות צריפין, ושתי הלחם מבקעת עין סוכר (מנחות י', ב'). למרות שהאזור היה בשליטת השומרונים שהיו עוינים לישראל, לא נמנעו מלהביא את התבואה לקציר העומר מבקעת עין סוכר.
אתרי העמק
בעמק עברה בעבר דרך האבות משכם לירושלים. כביש 60 החוצה את גב ההר עבר בו לכל אורכו, דרך שכם וסהל עסכר. לאחר חתימת הסכמי אוסלו הוסט קטע הכביש שחצה את שכם לתווי העוקף את העיר ממערב, וכיום הוא מתחבר לכביש 57 בעמק המכמתת מצפון לחווארה, וממשיך דרומה דרך העמק. מעט צפונה משם נמצא מחסום חווארה, המחסום הראשי בכניסה הדרומית לשכם.
קוראסאו (ליקר)
ליקר זה משתייך לקטגוריית הליקרים בטעם תפוזים וטעמו מר. הוא בעל צבע שקוף, אשר לו לעיתים מוסיפים צבעי מאכל כחול (לרוב E133), ירוק, כתום או אדום. הצבע המקובל ביותר הוא כחול, וליקר זה משמש מרכיב בקוקטיילים רבים, למשל לגונה כחולה. עם זאת, ניתן לשתות אותו גם כמשקה בפני עצמו.
דניאל גופר
ביוגרפיה
במהלך השנים היה גופר פרופסור אורח באוניברסיטאות ובמכוני מחקר שונים. בין השאר באוניברסיטת אילינוי באורבנה-שמפיין; אוניברסיטת קולומביה; אוניברסיטת נניאנג בסינגפור; בחטיבת אדם-רכב בנאס"א, קליפורניה; אוניברסיטאות סווינבורן לטכנולוגיה ומונש באוסטרליה; אוניברסיטת מונפלייה 1 בצרפת ובבית הספר ללימודים מתקדמים בסנטאנה, פיזה, איטליה.
גופר נשוי לאסתר חומש. לזוג ארבעה ילדים והם מתגוררים בקריית טבעון.
נשיא מדינת ישראל
היסטוריה חקיקתית
מעמדו וסמכויותיו של נשיא המדינה נקבעו לראשונה בחוק המעבר, שנחקק ב-16 בפברואר 1949. באותו היום הושבע ד"ר חיים ויצמן לנשיא הראשון של מדינת ישראל. בנוסחו המקורי קבע חוק המעבר כי כהונת הנשיא קשור בכהונת הכנסת, ואכן לאחר שנבחרה הכנסת השנייה, היא בחרה מחדש את ד"ר ויצמן לנשיא המדינה, ולאחר מכן חוקקה את חוק כהונת נשיא המדינה, אשר הסדיר ביתר פירוט את בחירתו של נשיא המדינה, וקבע את כהונתו לחמש שנים. לאחר פטירתו של יצחק בן-צבי תוקן החוק ונקבע בו כי נשיא המדינה יוכל לכהן שתי כהונות לכל היותר.
הפרש ריבועים
הפרש של ריבועי טבעיים
אלגוריתמים רבים לפירוק מספר שלם לגורמים מבוססים על התובנה שאם n=ab הוא מספר אי-זוגי אז:
קבוצת הארמיות השישית
לאחר סיום המלחמה באירופה, ב-14 ביולי 1945, פורקה קבוצת הארמיות השישית.
נמל התעופה בלאגובשצ'נסק
נמל התעופה בלאגובשצ'נסק איגנאטייבו (ברוסית: Аэропорт Игнатьево) הוא נמל תעופה השוכן כ-20 ק"מ צפונית מערבית לעיר בלאגובשצ'נסק שבמחוז אמור ברוסיה. באזור האזרחי של נמל התעופה ישנו מקום לכ-44 כלי טיס.
חבורה למחצה
באלגברה מופשטת, חבורה למחצה (נקראת גם: אגודה) היא מבנה אלגברי הכולל קבוצה ופעולה בינארית אסוציאטיבית. חבורה למחצה שיש לה, בנוסף, איבר יחידה, היא מונואיד. העבודות הראשונות על חבורות למחצה הן של P. Hoyer ב-1902 ו-J.A. de Seguier ב-1904
תחבורה לילית
תעריפים
על תעבורת הלילה חלים בדרך כלל מחירים נפרדים משל שעות היום המשתמשים בכרטיסים שונים. עם זאת, בגרמניה ובאוסטריה בוטלו תשלומי הלילה והתעריפים המיוחדים בעשור האחרון, כך שכל הכרטיסים של עמותות התחבורה המקומיות תקפים כעת לשימוש גם בתעבורת לילה.
טחנת הרוח במשכנות שאננים
מהקמתה ועד מלחמת העצמאות
הטחנה היא טחנת קמח בגובה כ-18 מטרים, בעלת גוף מגדלי עגול מאבן ירושלמית וכיפת עץ בתצורת קרון ("דגם קנט"), המסתובב בראשה לכיוון הרוח באמצעות מנגנון שבשבת ונושא ארבע כנפיים עשויות עץ.
השנים האחרונות
בשנת 2017, פרסמה הקרן לירושלים קול קורא ליזמים להקמה וניהול של מתחם הטחנה. מבין ההצעות, ההצעה הזוכה הייתה של היזמים יוסי גרייבר ויובל קליין. באפריל 2018, פתחו היזמים את המתחם החדש לקהל הרחב וחידשו את הפעלת הכנפיים של הטחנה במשך שישה ימים בשבוע. המתחם החדש כולל מרכז מבקרים של יקבי ירושלים, שהוא היקב היחידי הפועל בעיר, מערך סיורים, פארק בריחה, סדנאות טחינה באבן ריחיים, סדנת הפעלת כנפי הטחנה, בית קפה מול הטחנה, אירועי תרבות ומורשת מונטפיורי וחזרה לטחינת קמח בטחנה, במסגרת פסטיבלים ואירועים.
יסמין אכרם
יסמין אכרם (בערבית ובאורדו: ياسمين أكرم; באנגלית: Yasmine Akram; נולדה ב-11 במרץ 1982) היא שחקנית וקומיקאית אירית, הידועה בעיקר מהופעתה בתפקיד ג'נין הוקינס בעונה השלישית של הסדרה "שרלוק".
ביוגרפיה
אכרם כותבת ומופיעה בקומדיה "פורד ואכרם" יחד עם הקומיקאית הבריטית לואיז פורד. ב-2011 ביים אליסטר מקגוואן את המופע של הצמד בפסטיבל הפרינג' של אדינבורו.
צמחונות וטבעונות לפי מדינה
הודו
בשנת 2016 הודיע משרד התיירות, ממשלת הודו, על ההחלטה להעניק לסטודנטים, בכמה מהמוסדות לניהול בתי מלון, טכנולוגיית קייטרינג ותזונה יישומית (IHMCTANs), אפשרות לבחור רק בישול צמחוני. IHMCTANs אלה ממוקמים באחמדאבאד, בופאל וג'איפור. בשנת 2018 הודיעה המועצה הלאומית לניהול מלונות וטכנולוגיית קייטרינג (NCHMCT) כי כל IHMCTAN יציעו אפשרות צמחונית החל משנת 2018 ואילך.
סין
טקסטים סיניים קלאסיים הצביעו על תקופת הימנעות מבשר לפני התחייבות בעניינים בעלי חשיבות רבה או בעלי משמעות דתית.
רוסיה
הצמחונות ברוסיה זכתה לראשונה להתבלטות בשנת 1901 עם פתיחתה של החברה הצמחונית הראשונה בסנט פטרסבורג. הצמחונות החלה לגדול במידה רבה לאחר קריסת ברית המועצות בשנת 1991. צמחונים רוסים נמצאו בעיקר אלה בעלי אמון והשכלה.
בריטניה
ההרשמות לקמפיין Veganuary כמעט הוכפלו בשנת 2019, כאשר 250,000 איש נרשמו. לשם השוואה היו 168,500 משתתפים בשנת 2018; 59,500 בשנת 2017; 23,000 בשנת 2016; 12,800 בשנת 2015; ו־3,300 בשנת 2014.
במהלך חודש ינואר 2018, קנה אחד מכל 10 קונים ארוחה מוכנה ללא בשר, מה שהגדיל את המכירות ב־15% בהשוואה לינואר 2017. מכירות הירקות, כמו תרד וחציל, עלו גם הם ב־43% ו־23% בהתאמה.
גת (עיר פלשתית)
גת היא עיר המתוארת במקרא כאחת מחמש הערים הראשיות של הפלשתים אשר מקובל לזהותה כיום עם האתר הארכאולוגי תל צָפִית.
אלכסנדר ואסילבסקי
מלחמת העולם השנייה
לאחר סיום המערכה בסטלינגרד פיקד ואסילבסקי בחודשים הראשונים של 1943 על שורת מתקפות מוצלחות של הצבא האדום באזור הנהר דון העליון. במהלך קרב קורסק הוא מונה כמתאם הפעולות של חזית וורונז' וחזית הערבה, אשר הצליחו לבלום את המתקפה הגרמנית על הגיזרה הדרומית של בליטת קורסק.
לאחר המלחמה
אלכסנדר ואסילבסקי נפטר ב-5 בדצמבר 1977 במוסקבה. גופתו נשרפה ואפרו הוטמן בחומת הקרמלין.
צמחונות וטבעונות לפי מדינה
ברזיל
מארלי ווינקלר טוענת כי הסיבות המרכזיות לבירוא יערות האמזואנס הן גידול בעלי חיים נרחב (בעיקר בקר) וגידולי סויה, רובן לשימוש כבעלי חיים, ואחוז מזערי לעיבוד שמן מאכל (היות שצריכה ישירה של בני אדם לשימוש כאוכל כמעט זניח), טענות שידועות לרוב כבסיס.
נועה וולמן
בטלוויזיה ובקולנוע
בשנת 2012 שיחקה בתפקיד אורח בסדרה קטמנדו. בשנים 2012 ו-2015 השתתפה וולמן בשתי עונות של קומדיית המצבים "נשואים פלוס" בערוץ 2, לצד ליאור אשכנזי, דורית בר אור ועוד. בשנת 2013, שיחקה בתפקיד אורח את חברתו של אדם, ענבל, בסדרה "סברי מרנן", ששודרה בשידורי קשת של ערוץ 2. באותה שנה, גם התארחה בתוכנית הקומית "מצב האומה".
תה שחור
בעוד שתה ירוק מאבד מטעמו לאחר שנה, תה שחור שומר על טעמו מספר שנים. מסיבה זו הוא נסחר רבות בעולם הישן, ולבני תה מיובש אפילו שימשו כמטבע במונגוליה, בטיבט ובסיביר במאה ה-19. כיום כבר לא דוחסים תה שחור ללבנים, אלא רק תה מותסס. תה שחור הוא התה המסורתי המוכר בתרבות המערבית. למרות שתה ירוק מתחיל לצבור פופולריות, התה השחור מהווה 90% מהתה הנמכר במערב.
עבדקן הרעמה
עבדקן (כבש) הרעמה (שם מדעי: Ammotragus lervia; בברברית: Aoudad וכן Arui) הוא מין של יעלים, המצוי בהרים סלעיים בצפון אפריקה. עד כה תועדו שישה תת-מינים. מבחינה גנטית הסוג הקרוב אליו ביותר הוא טאר ערבי.
מאפיינים
הוא אוהב לעשות "אמבטיות חול" ולשפשף את עורו במטרה להיפטר מחרקים.
ג'רי קאנטרל
קריירה
התקליט השני היה Degradation Trip מ-2002, שניגנו בו מייק בורדין, המתופף לשעבר של פיית' נו מור, רוברט טרוחיו, הבסיסט החדש דאז של מטאליקה, וגם כריס דגארמו מלהקת הפרוג מטאל מסיאטל קווינסריק. התקליט יצא חודשים מספר לאחר מותו של ליין סטאלי ממנת-יתר ואף הוקדש לו. התקליט יצא מאוחר יותר באותה שנה בפורמט כפול עם 11 שירים חדשים, מפני שקאנטרל הקליט מספר שירים חדשים שעסקו בצערו על מותו של סטאלי וויתר על שירים שתכנן לכלול באלבום המקורי.
ג'ולי שלז
ביוגרפיה
בשנת 2005 ביימה שלז את הסרט העלילתי "מוכרחים להיות שמח", בכיכובם של רבקה מיכאלי, טל פרידמן וקרן מור. הסרט עוקב אחר משפחה בעלת מקרה-עבר מסכסך של ההורים הרודף את המשפחה מיום קיומה, ואחר נסיונותיה של שמחה (סיגלית פוקס) להביא את המשפחה למקום טוב יותר דרך תוכנית מציאות מיוחדת. הסרט זכה בחמישה פרסי אופיר.
יצחק מאיר בן-מנחם
תולדותיו
לאחר פטירתו יצאו שני כרכים נוספים בסדרת ספריו "פרשת המלך", הכוללים באורים וחידושים בסוגיות בסדר מועד, וכן חידושים ובאורים על ספרי מדע, אהבה וזמנים של הספר "משנה תורה" לרמב"ם.
מוסד ביאליק
הנהלה
במשך שנים רבות עמד בראש המוסד היו"ר, שר החינוך לשעבר אהרן ידלין, עד פטירתו באוגוסט 2022. ראש עיריית קריית ביאליק אלי דוקורסקי מכהן כיו"ר זמני מאז ינואר 2023.
אברהם לבינסון
אברהם לבינסון (Lewensohn; 1923 – 1986) היה צייר, פרסומאי, גרפיקאי ומוציא לאור. מחלוצי ענף הפרסום בישראל ומהדמויות המובילות בתחום הקריאייטיב בענף הפרסום בשנות ה-60 וה-70 של המאה ה-20.
דיונון תמנוני דנה
הדיונון הוא יצור קשה לצילום, אך מספר משלחות נוצרו במטרה לצלם את חייו, הראשון שבהם הייתה משלחת יפנית מ-2005 שצילמה דיונון בעת ציד המשתמש בנהורנות בזרועותיו.
מערכתו של סטפאן באטורי בליבוניה
רקע
במחצית השנייה של המאה ה-16, כמה מעצמות במרכז ומזרח אירופה - פולין, ליטא ורוסיה נכנסו לעימות על השליטה בערי הנמל בדרומו של הים הבלטי (Dominium Maris Baltici). מלחמת רוסיה-ליטא משנות 1558-1570, שבה פולין סייעה לליטא (וב 1568 באיחוד לובלין התאחדה איתה ב"רפובליקת שני העמים") הסתיימה ללא הכרעה עם שביתת נשק שנמשכה שלוש שנים. מות המלך הפולני זיגמונט השני אוגוסט, ללא צאצאים, יצר בממלכתו תקופת אינטרגנום שבה גם הצאר הרוסי שקל להציג מועמדות לכס פולין. בסופו של דבר הרפובליקה בחרה כמלך בסטפאן באטורי, שליט טרנסילבניה ממוצא הונגרי, והקרבות בין רוסיה ובין הרפובליקה התחדשו.
1581–1582
הסיבוב האחרון של המלחמה התנהל במצור על פסקוב. הפולנים לא הצליחו לחדור לעיר, אבל הרוסים שעמדו באותה שעה גם מול איום מצד השוודים שכבשו ב-1581 את נארבה, החליטו להסכים לשביתת נשק בתנאים נוחים לפולין.
ניקון
היסטוריה
כיום החברה מייצרת מגוון של ציוד צילום, כגון מצלמות דיגיטליות, עדשות, מבזקים (פלאש), ומשקפות.
גבעת חלפון אינה עונה
עלילה
מפקד המוצב, המ"פ שמגר, אוסר את ויקטור חסון. יעלי מבטיחה ש"תטפל" בשמגר, ומפתה אותו לרקוד מעין ריקוד אפריקאי תוך כדי הפשטתו. היא אף מצליחה לגרום לו לזמר דברי הבל במקצב השיר, כגון "צ'יקום צ'יקום" ו"בולה בולה איפה את". המח"ט בונדי, אשר מגיע לביקור פתע במוצב, נכנס לאוהל המ"פ ורואה אותו שר ורוקד ערום למחצה, ובטוח שנטרפה עליו דעתו. ג'ינג'י מאבחן את מחלתו של שמגר כמקרה של "סכיזופרחה". שמגר מאושפז בכפייה, והמח"ט נאלץ למנות את ג'ינג'י למפקד המוצב.
בינתיים מר חסון מתמנה לטבח המוצב, אחרי שהצליח להפגין את כישוריו הקולינריים בפני טבח המוצב יוסיפון (משה איש-כסית). במהרה חדר האוכל של המוצב משודרג ל"מסעדת הוויקטור", תוך שהוא מגיש מעדני גורמה מעשה ידיו לכל חיילי המוצב, פרט לסרג'יו, המקבל לארוחה קופסת שימורים. סרג'יו, ברצונו לנקום במר חסון ולסלק את חובו, מספיג את האדמה שבסביבת הבסיס בסולר, ומשכנע את ויקטור שהשטח באזור הוא בבעלותו. ויקטור, אחרי שהריח את האדמה, השתכנע שהשטח הוא באר נפט פוטנציאלית, וקונה מסרג'יו את האדמה תמורת שמיטת החוב.
נושאי הסאטירה בסרט
פן נוסף לביקורת על צה"ל, אפשר לראות בניגוד החריף בין אי הסדר והחפיפניקיות בצד הישראלי, לבין הרצינות והסדר שבצד המצרי. כך למשל, בצד הישראלי הש.ג. הוא עם חבל, המחנה בנוי אוהלים מתנפנפים, אין סדר ואין משמעת. לעומת זאת, בצד המצרי יש מוצב מסודר, עם מפקד סמכותי, חיילים ממושמעים, ואווירה צבאית.
עם זאת, נפתלי אלטר, מכותבי התסריט יחד עם אסי דיין, הבהיר במלאת 45 שנה להקרנת הבכורה של הסרט, כי כוונתם לא הייתה להעביר ביקורת על צה"ל או לכתוב סאטירה פוליטית. "רצינו לספר סיפור בסיסי, שלא מנסה לתקן משהו או להגיד משהו יותר מדי דרמטי".
השפעת הסרט
באותה שנה הגדיר מבקר הקולנוע של "הארץ", אורי קליין, את הסרט: כ"קומדיה הסוריאליסטית הגדולה ביותר בתולדות הקולנוע הישראלי."
קישורים חיצוניים
עדויות על הפקת הסרט:
דיונון צלצל חסון
אורך הגלימה של הדיונון מגיע לשני מטרים ומשקלו מגיע עד ל-50 קילוגרם, דומה לדיונון הומבולדט. הוא בעל זרועות ארוכות מאוד העוזרות לו לתפוס את הטרף, והוא בעל מערכת הנעה סילונית מהירה במים. על הזרועות יש 40–50 כריות יניקה חזקות. הדיונון דומה מאוד לדיונון הענק ובמשך שנים רבות סברו שמדובר באותו המין.
טרי ונבלס
קריירה כמאמן
את קריסטל פאלאס, קבוצתו הראשונה כמאמן, לקח מהליגה השלישית עד לראשונה תוך שלוש שנים. בתום עונת 1979/80, לאחר שסיים עם קבוצתו במרכז הטבלה, עבר לקווינס פארק ריינג'רס שהיו בליגה השנייה. גם אותם הוביל לליגה הראשונה, ויתר על כן גם לגמר גביע ה-FA ב-1982, בעוד הקבוצה הייתה בליגה השנייה. ב-1984 הצטרף לברצלונה, בתום עונה מוצלחת בריינג'רס.
אינדיאנה ג'ונס וגורלה של אטלנטיס
עלילה
אחד האספקטים הייחודיים של המשחק הוא האפשרות בנקודה מסוימת במשחק לבחור בין שלושה נתיבים שונים לעלילת המשחק (עם זאת הם מתאחדים בשלב מסוים). בנוסף לקראת הסוף ישנן בחירות שמובילות לאחד משלושה סיומים שונים (רק באחד מהם ג'ונס לא שורד). זה היה דבר די נדיר למשחקים לאותה תקופה (תחילת שנות התשעים), שלושת הנתיבים הם:
כל קו עלילה יביא את השחקן למקומות אחרים, יכיר לו דמויות אחרות באופנים שונים, ישנה דיאלוגים בין הדמויות וישנה את הצורה שבה ג'ונס עובר בין אתרים במשחק. כמו כך ישנה שיטת ניקוד במשחק לשחקן הקרויה "Indy Quotient" או "IQ" (כמו שנמצאים בהרבה משחקים אחרים בז'אנר ההרפתקאה, בעיקר במשחקים של חברת סיירה באותה התקופה), אשר מעלה את הניקוד לשחקן כאשר הוא עובר פאזל, חידה, אזור מסוים או פשוט עובר בעלילה. הניקוד המרבי שניתן להשיגו הוא 1000 נקודות, אך רק בתנאי שהשחקן סיים את המשחק בשלושת קווי העלילה.
סעודת יום שבת
מאכלים
מנה שלישית מכילה חמין, שעמו מגישים קוגל ומאכלים נוספים.
חוף קלארי
מקור השם
השם "חוף וילקס" ניתן לאזור על ידי סר דאגלס מוסון.
רובן סמדו
קריירת מועדונים
בעונת 2013/14 שיחק סמדו במדי קבוצת המילואים של ספורטינג ליסבון מהליגה הפורטוגלית השנייה. ב-26 באוגוסט 2014 הושאל לעונה לקבוצה הספרדית, ראוס.
ב-7 ביוני 2017 סמדו עבר לוויאריאל הספרדית תמורת 14 מיליון אירו.
יד לילד
תיאור האתר
היציאה מן האתר מובילה למרפסת בה רואים את שכונות ירושלים - יציאה המסמלת את התקומה, ואת האפשרות והיכולת להמשיך הלאה.
צ'יטניה
סיפור חייו
בבגרותו, עת ששהה במחוז גאיה, פגש את אישווארה פורי וקיבל ממנו דיקשה, חניכה רוחנית שמקבל תלמיד מגורו. לאחר מכן חזר לנאואדוויפ שם התקבצו סביבו קבוצה של חסידים. בעוד הם נודדים מיישוב ליישוב, נהגו צ'איטניה וחסידיו לשיר מנטרות הכוללות את שמות האלוהים כגון קרישנה וראמה. כך הוא ביסס את מנהג הסנקירטנה: זימרה פומבית של שמות האלוהים כדי להפיץ דבקות רוחנית. המנטרה העיקרית המזוהה עם צ'איטניה היא המהא-מנטרה הרא קרישנה הלקוחה מתוך הקלי סנטארנה אופנישאד.
כורכר
כורכר הוא סלע ייחודי לאזור החוף של הלבנט ואפשר למצוא אותו לאורך חופי הים התיכון, מטורקיה ועד סיני.
כורכר בישראל
החול שמרכיב את הכורכר בישראל מקורו בהרים של מזרח אפריקה, במקום בו מתחיל הנילוס. סלעי ענק באותם מקומות התפוררו במשך הדורות, נסחפו אל הנילוס וזרמו איתו צפונה עד לים התיכון. במהלך הזמן המסלע נשחק עוד ועוד עד שהפך לחול, ובאמצעות גלי הים הגיע אל חופי ישראל. יצירת סכרים על הנילוס משבשת את חידוש החול בחופי מזרח הים התיכון, ומהווה סכנה למיעוט חול המחדש את החופים.
המקור (תוכנית תחקירים)
צוות התוכנית בעבר ובהווה
כתבי "המקור" לאורך השנים
מוריגן
מוריגן וקוכוליין
בהמשך מגיע קרב גדול, וקוכוליין רואה את מוריגן בדמותה האמיתית לפני הקרב. כך הוא מבין שזה הקרב האחרון שלו, ולקראת סופו הוא קושר את עצמו לאבן כדי למות זקוף. אויביו אינם מאמינים שהוא אכן מת, אולם אז מוריגן הופכת שוב לעורב ונוחתת על כתפו, וכך הם מבינים שהוא אכן מת.
מכפלה ריקה
מדוע המכפלה הריקה שווה ל-1
דרך נוספת להגדיר את המכפלה כעוצמה של המכפלה הקרטזית של קבוצות בגדלים  (ההגדרה מתלכדת עם ההגדרה האינדוקטיבית). אבל המכפלה הקרטזית של משפחה ריקה של קבוצות היא קבוצה בת איבר אחד (ראו להלן), ולכן המכפלה הריקה שווה ל-1.
צבע יסוד
צבע יסוד הוא צבע שאינו תלוי בצבעים אחרים, כך שלא ניתן ליצור אותו על ידי ערבוב צבעים אחרים ביחסים מסוימים. בדרך כלל מגדירים קבוצה של שלושה או ארבעה צבעי יסוד, שמהם ניתן ליצור את רובם המכריע של הצבעים. צבעי יסוד ידועים הם, למשל, כחול, אדום, וצהוב.
היסטוריה של חקר צבעי היסודות
בימי הביניים ידעו האמינים שהם יכולים ליצור ממספר צבעי יסוד צבעים נוספים, אך זו לא הייתה הגדרה מדעית, והיא בלבלה בין מושג הצבע לבין מושג הצבען (פיגמנט). באותם ימים לא ידעו שניתן ליצור מגוון צבעים רחב מאוד תוך שימוש בצבעי יסוד בודדים. הציירים של אותם ימים נאלצו להסתפק במגוון צבעים מצומצם וכהה ביחס למקובל כיום, ואין עדויות שלפני המאה ה-18 ידעו שניתן להרכיב צבעים רבים משלושה צבעי יסוד בלבד.
צבעים מנוגדים
אמנים מערבבים צבעים לעיתים קרובות באמצעות לוח צבעים (פלטה) - משטח קשיח (לרוב עשוי מעץ) המונח על ידו וזרועו של האמן ועליו הוא מסדר ומערבב צבעים.
הפרטה
דרכי הפרטה
דרכי הפרטה הן השיטות המסוימות שמיושמות להפרטה מדינית. מכיוון שתחום זה רחב ומגוון, קיימות דרכים רבות לביצוע ההפרטה.
מתנגדי ההפרטה
תגובתם של תומכי ההפרטה מצביעה על כך שהפתרון להליך מכירה מושחת מצד הממשלה אינו בהשארת השירותים בידי אותה ממשלה מושחתת, אלא בחתירה להפיכת תהליך המכירה למושחת פחות, במיוחד באמצעות הקפדה על שקיפות וגילוי נאות בתהליך המכירה כדי לצמצם את האפשרות להשפעה לא ראויה של "מקורבים לשלטון" על הליך המכירה; ובאמצעות בחירה בשיטת הפרטה נכונה: העדפה של מכירה מלאה ופתיחת השוק לתחרות על פני זיכיונות זמניים וקורפורטיזם, המשמרים את כוחה של הממשלה גם בגוף המופרט לכאורה.
יבנה-ים
העת העתיקה
מצפון לאתר, התגלה בחפירה ארכאולוגית מ־1960, בית קברות מתקופת הברונזה המאוחרת.
ימי הביניים
במפות מימי הביניים מכונה יבנה־ים לעיתים "יבנה, הנמל של היהודים" (Jamnia Iudeorum Portus).
אאודי A8
אָאוּדִי A8 (גרמנית: Audi A8) הוא דגם של מכונית פאר (סדאן בגודל מלא, במונחים אמריקאיים) מתוצרת חברת אאודי הגרמנית. הדגם, שהוצג בשנת 1994, הוא הגדול והמפואר ביותר בהיצע המכוניות של החברה. זוהי המכונית הסדרתית הראשונה בעולם אשר הורכבה על בסיס שלדת אלומיניום, והיא נחשבת למתקדמת במיוחד מבחינת טכנולוגיית המבנה והמכלולים המכניים שלה.
גידול מוחי
תסמינים
נזקים מקומיים לרקמת המוח (באופן ישיר או עקיף) גורמים לתסמינים עצביים פוקליים בהתאם למיקום הגידול. שיתוקים חלקיים או חציוניים (hemiparesis), אפזיה, הזיות, קשיים בדיבור, חוסר תיאום (אטקסיה), חוסר רגישות וירידה בחוש המישוש בצד אחד של הגוף (hemihypoesthesia) וכאבי ראש מקומיים הם חלק מהתסמינים המופיעים.
אקס-מן 3: המפלט האחרון
אקס-מן 3: המפלט האחרון (באנגלית: X-Men: The Last Stand) הוא סרט גיבורי על אמריקאי משנת 2006, המבוסס על אקס-מן מבית פוקס ומארוול קומיקס. הסרט הוא השלישי בסדרת סרטי אקס-מן וביים אותו ברט ראטנר. בסרט מככבים יו ג'קמן, האלי ברי, פטריק סטיוארט, איאן מקלן, פמקה ינסן ואנה פקווין.
Pink Moon
רשימת שירים
כל השירים נכתבו, הולחנו ובוצעו על ידי ניק דרייק.
בשר קופים
ליבריה
סרט תיעודי של וויס ניוז מ־2014 מצא כי בליבריה יש תעשיית בשר קופים מתפתחת, כאשר המקומיים מתארים אותו כבשר "מתוק" ומביעים אדישות לגבי הסיכון להידבק במחלת נגיף האבולה הקשורה בצריכת בשר הקופים באפריקה.
יפן
מבחינה היסטורית נתפס בשר הקופים כמעדן באזורים נבחרים ביפן, כולל הונגו ונאגנו. פתגם של נאגנו אומר, "אל תאכיל את אשתך קוף סתיו לעשות זאת יהיה לבזבז מעדן טעים". אומרים שם כי שלל יתרונות בריאותיים נובעים מצריכת בשר קופים, למשל, נשים יפניות כביכול צריכות לאכול בשר קופים לאחר הלידה כדי להחזיר את המרץ שלהן.
אפרים שמאראגד
תולדות חייו
אפרים שמארארגד נולד לחיה-שרה (נולדה בוורשה 1866 – 23.6.1942) לבית וועבּ ולחיים שמאראגד (נולד בפיוטרקוב/ורשה 1865–1915). קיבל חינוך תורני ב"חדר" ורכש השכלה כללית בגימנסיה. בהיותו בן 13 התייתם מאביו.
בשנת 1953 עקרו רבקה ואפרים שמאראגד למושב אוּדים בשרון שזה מקרוב הוקם. בקיץ 1967 פרש מתפקידיו בהתאחדות מגדלי בקר בישראל, וכעבור שנתיים העתיקו בני הזוג את מגוריהם למושב ניר-בנים בחבל לכיש בנגב.
אלבי
היסטוריה
ההתיישבות הראשונה באזור העיר הייתה בתקופת הברונזה.
הפרעת קצב
הפרעת קצב (Cardiac arrhythmia) היא הפרעה בקצב הלב (מיוונית: רִיתְמִיָּיה, "קצב"). הפרעה בקצב הלב עלולה לנבוע מגורמים לבביים וחוץ לבביים. הגורמים הלבביים העיקריים הם בעיה מכנית ובעיה חשמלית, אם כי במקרים רבים הבעיה החשמלית משנית לבעיה מכנית. גורמים חוץ לבביים כוללים מגוון הפרעות מטבוליות, זיהומים, תרופות ועוד.
המנון גרמניה
ההיסטוריה של ההמנון
השיר נכתב בימים בהם גרמניה לא הייתה מדינה מאוחדת אלא אוסף של הרבה מדינות קטנות, וביטא את שאיפתו של פון פאלרסלבן לגרמניה חזקה ומאוחדת. בעת כתיבתו נחשב הטקסט מהפכני ובעל קונוטציה ליברלית, מאחר שקריאה לאיחוד גרמניה לוותה בדרך כלל בקריאה לחופש העיתונות וזכויות אדם אחרות.
בתקופה גרמניה הנאצית היה נהוג לשיר רק את הבית הראשון, שהתאים מבחינה אידאולוגית להשקפה הנאצית, ומיד אחריו את שיר הורסט וסל.
חואנחו מנה
ביוגרפיה
ב-2016 התמנה מנה למנצח אורח ראשי של התזמורת הלאומית של ספרד ובאוקטובר 2016 הוחתם על חוזה ל-3 שנים כמנצח ראשי החדש שלפסטיבל מאי בסינסינטי בארצות הברית. במאי 2016 הופיעה לראשונה עם הפילהרמונית של ברלין, לפי הזמנתו של סיימון ראטל, בקונצרט שכלל את "איבריה" מאת קלוד דביסי, "הכובע משולש הפינות" מאת דה פאיה והקונצ'רטו לנבל מאת אלברטו חינסטרה.
רפרטואר
מנה ניצח על היצירות הסימפוניות של בטהובן, ברוקנר (הסימפוניה השביעית), פיירנה, נילסן, דה פאיה, אוטורינו רספיגי, חואקין רודריגו, גורידי, איסאסי (הסימפוניה השנייה), סימפוניית "טורנגלילה" מאת אוליבייה מסיאן, על אופרות מאת מוצרט (נישואי פיגרו), וגנר (ההולנדי המעופף), צ'ייקובסקי, (יבגני אונגין), ריכרד שטראוס ("שלומית", "אלקטרה", "אריאדנה בנקסוס"), ארנולד שנברג (ציפייה), בלה בארטוק ("טירתו של כלחול הזקן"), בנג'מין בריטן ("בילי באד").
רעות נגר
ביוגרפיה
נגר יזמה והקימה, יחד עם ג'ורג' אבני, את אתר WDG, אתר חדשות הקהילה הגאה בישראל, שנוסד כדי לייצר קול פוליטי שיוצא מהקהילה, מדבר בשפתה, וקורא לפעולה. האתר מרכז ידיעות חדשותיות מהארץ ומהעולם בנושאים הנוגעים לקהילה הגאה, יחד עם מידע על הארגונים העוסקים בתחום, טורים אישיים ועדכונים לגבי פעילויות ברחבי הארץ שעניינן קהילת הלהט"ב.
פעילות ציבורית ופוליטית
בנובמבר 2019 נבחרה לכהן כחברת ועד מנהל באגודה למען הלהט״ב. כמו כן, מכהנת גם כחברת דירקטוריון בארגון LGBTech, שמטרתו העלאת המודעות במגזר העסקי בכלל, ובענף ההייטק בפרט, לצרכיהם ורגישויותיהם של עובדים ועובדות מקהילת הלהט"ב.
בוגנדה
לקראת העצמאות
ברחבי אוגנדה עוררה עליית כוחו הפוליטי של המלך חששות, וקבוצות אתניות ופוליטיות יריבות התגבשו סביב מטרה משותפת: לסכל את האפשרות שהבגנדה ישלטו בהם. עסקן פוליטי בשם מילטון אובוטה השכיל לגבש קואליציה שנקראה UPC וכללה את כל המפלגות המשמעותיות במדינה, פרט למפלגה אחת, ה-DP, שמעוזה היה האוכלוסייה הקתולית. הבריטים, שלא הצליחו לגבש הסכם שישביע הן את רצונם של האוגנדים במדינה אחת מאוחדת והן את רצונם של הבגנדה בשמירת מעמדה של הממלכה, הכריזו על בחירות אזוריות לאספה לאומית ושלטון עצמי, כצעד מכין לקראת עצמאות. "ידידי המלך" ותומכיהם החרימו את הבחירות, אך הקתולים בבוגנדה הצביעו בכל זאת, וכך קיבלה ה-DP כמעט את כל המושבים בבוגנדה, וזכתה לרוב באספה הלאומית על אף שמספר הקולות שקיבלה היה קטן יותר משל ה-UPC. מצב זה עורר שיתוף פעולה בין תומכי המלך, שהתנגדו לעצם קיומו של ממשל מרכזי, ובין מתנגדיו מן ה-UPC, שרצו למנוע מן ה-DP לתפוס עמדות בשלטון לקראת העצמאות. הושגה הסכמה על מעמד פדרלי מיוחד שיינתן לבוגנדה באוגנדה, ואף הוסכם שהקבקה עצמו יכהן כראש המדינה באוגנדה, בתפקיד סמלי מעיקרו אך בעל משמעות עבור הבגנדה. שיתוף הפעולה גרר את תבוסתם הבלתי נמנעת של ה-DP בבחירות האחרונות לפני העצמאות באפריל 1962. עם קבלת העצמאות באוקטובר היה אובוטה לראש ממשלתה הראשון של אוגנדה העצמאית, והקבקה אדוארד מוטסה לראש המדינה.
פוליטיקה
בוגנדה, כמו שאר הממלכות באוגנדה, אינה מהווה רכיב פדרטיבי באוגנדה. השלטון המרכזי חותר לתחום את קיומה של הממלכה לתחומים המסורתיים והטקסיים, שאליהם מוגבלות סמכויותיה כיום, ואילו בקרב הבגנדה תומכים רבים במעבר לשיטת ממשל פדרטיבית שבה יוענקו לממלכה סמכויות של ממש.
נטע גרטי
טלוויזיה
בין השנים 2007–2013 גילמה למשך 4 עונות את לימור גולדמן ("קוקי") בסדרת הפשע הישראלית "הבורר" אשר שודרה ב-HOT3 וזכתה להצלחה רבה. ב-2009 השתתפה בסדרת הדרמה "מסכים" ב-Yes, שם גילמה את גלי עציון, חשפנית באינטרנט המנסה לסיים את התואר שלה, אך מתקשה להחזיק את עצמה כלכלית. בסדרה שיחקה לצד רן דנקר. באותה שנה השתתפה בעונה השלישית והאחרונה של סדרת הדרמה "פרשת השבוע" ב-HOT3, לצד יובל סגל ואחרים.
בשנת 2015 החלה לשחק בסדרת הדרמה "פאודה", שם היא מגלמת את גלי קביליו, אשתו של דורון, המתנגדת לחזרתו לצוות המסתערבים.
ספוטלייט
עלילה
בכתבה שפרסם העיתון בתחילת 2002 חשף הצוות את הפרשה ובה עדויות על הטיוח מצד הכנסייה. לאחר פרסום הכתבה מוצפת המרכזייה של העיתון בפניות מצד קורבנות נוספים. בכתוביות הסיום למדים הצופים כי צוות ספוטלייט פרסם קרוב ל-600 כתבות המשך על הפרשה, 249 אנשי הכנסייה הואשמו באופן פומבי בהתעללות מינית ומוערך כי היו כ-1,000 קורבנות באזור בוסטון בלבד. מקרים רבים נוספים של התעללות נחשפו בערים רבות אחרות בארצות הברית וברחבי העולם.
קרנפורד
רקע
החלק הראשון, שפורסם ב-Household Words, והפך אחר כך לשני הפרקים הראשונים של הרומן, פורסם בתחילה כסיפור עצמאי. הדרך ששאר חלקי הסיפור פורסמו רומז לכך שלקח לגברת גאסקל זמן לחשוב על הפיכת הסיפורים לספר. באותה עת היא הייתה עסוקה בכתיבת הרומן "רות", שיצא לאור בינואר 1853.
פרק 3 - A Love Affair of Long Ago
בהמשך הפרק מיס מטי ומרי נמצאות בחנות של ג'ונסון, ושם הן פוגשות את תומאס הולבורק, מי שחיזר אחרי מיס מטי בצעירותה והציע לה נישואים. מיס מטי מספרת למרי שאחותה לא חשבה שתומאס הולבורק יהיה שידוך הולם עבורה. עם זאת הולברוק מזמין את הנשים לבלות יום אחד בביתו.
פרק 4 - A Visit to an Old Bachelor
מיס מטי, מיס פול ומרי סמית' מתקבלות בברכה בביתו של מר הולברוק. מיס מטי חושבת על מה שהיה יכול לקרות. הולברוק מראה למרי את אדמותיו, והיא רואה שאכן זהו בית משובח. אף על פי שהוא אדם חרוץ, הולברוק מסתפק במעמדו החברתי הדל, והוא אינו שואף לעלות בסולם החברתי.
אחרי ארוחת הערב מר הולבורק קורא שירה באוזניהן. כשהם נפרדים הוא מבטיח לבוא לבקר אותן. מיס מטי מתחילה לקוות שחלומות הנעורים שלה אכן יתגשמו. מר הולברוק נפטר זמן קצר אחר כך. כתוצאה מכך מיס מטי מרשה למרתה להתראות עם גברים, מכיוון שהיא אינה רוצה למנוע אהבה מאנשים צעירים, כפי שעשתה לה אחותה.
רק בשבילו
רק בשבילו הוא שיר שהוקלט על ידי הזמרת הישראלית מורן מזור. השיר נכתב והולחן על ידי חן הררי וגל סריג. השיר נבחר לייצג את ישראל בתחרות הזמר של האירוויזיון 2013, שהתקיימה במאלמה, שוודיה.
קתרים
הקתרים, הקרויים גם אלביגנזים, היו כת דתית בעלת מאפיינים גנוסטיים, שפעלה באזורים שונים באירופה במאות ה-11 עד ה-13. ייתכן כי לקתרים היה קשר עם התנועה הפאוליקנית בארמניה וגם הושפעה מהאמונה הבוגומילית שהתפתחה בחצי האי הבלקני ובקונסטנטינופול.
שם
התאוריה המקובלת ביותר היא כי המילה "קתר" הגיעה מהמילה היוונית "קתורוי" (καθαροί), שפירושה "הטהורים". אלן דה ליל סבור שהשם הוא שם גנאי, והוא מתייחס לטקס נשיקת החתול שנטען שהם משתתפים בו (chat היא המילה הצרפתית לחתול). השימוש המתועד הראשון במילה הוא בידי אקברט פון שונאו (Eckebert von Schönau), שכתב על מינים מהעיר קלן ב-1181: "בגרמניה אנו קוראים לאנשים אלה קתרים". הקתרים כונו גם בשם וודואז (Vaudois), כי רבים מהם חיו בעמקי וו (Canton de Vaud) ופיימונטה או ולדנזים על שמו של המטיף פייר ולדו מליוןִ.
ביואינפורמטיקה
תחומי הביואינפורמטיקה
הביואינפורמטיקה עוסקת בנושאים מגוונים:
יאיר זקוביץ
יאיר זקוביץ (נולד ב-1945) הוא חוקר מקרא, פרופסור אמריטוס בחוג למקרא שבאוניברסיטה העברית בירושלים. חתן פרס ישראל לחקר המקרא לשנת תשפ"א (2021).
ביוגרפיה
במחקריו, תר זקוביץ אחר פולמוסים סמויים בסיפורי המקרא, והדים למסורות קדומות שנדחקו מן הקאנון. זקוביץ מאמין בין היתר בשתי דוקטרינות פרשניות למציאת המסורות המוקדמות. הראשונה, המכונה על-ידו "חוק המרכז והפריפריה", היא שהדים למסורות שנדחו יופיעו בסיפורים בהם היא אינה מרכזית. כך, למשל, הדים למסורת לפיה שמו של יעקב ניתן לו מלשון "עוקבה" ולא משום שאחז בעקב אחיו, מופיעות בספר הושע ובמקומות אחרים, ונמחקו מספר בראשית. הדים למסורת זו מופיעים אף בספר בראשית, אך בפי יצחק, בדוקטרינה נוספת אותה זקוביץ מכנה "שסתום הביטחון", בהשאלה לדרך פעולתם של דודי קיטור. במסגרת דוקטרינה זו, נותנים הד למסורת הקוראת תיגר על הזרם המרכזי, אך זאת בתוך הקשר המקטין מאמינותה, ותוך עיבוי הסיפור ברמזים המלמדים שאין מקום להאמין לדמות האומרת אותה. כך בסיפור יעקב ועשיו לעיל, עת עשיו מסביר כי יעקב עקב אותו פעמיים, אך היה מוכן למכור את הבכורה בעד נזיד עדשים. דוגמה מובהקת נוספת לדוקטרינה מופיעה בסיפור על שמעי שמרד במלכות דוד. במהלך המרד, שמעי מציג את המסורת לפיה דוד הוא "איש דמים", שהרג את בית שאול בחרב על-מנת לזכות במלוכה. זאת בניגוד למסורת המרכזית בספר מלכים לפיה כל אחד מהם מצא את מותו בנסיבות שאינן קשורות לדוד, שמצדו נמנע מלפגוע בשאול בהיותו "משיח ה'", ואף קונן על מות שאול ויונתן. זקוביץ מסביר כי המחבר המקראי דואג לשים מסורת זו דווקא בפיו של שמעי, שלאחר המרד מתנצל על דבריו, דבר המצייר את אמירתו באור בלתי אמין.
אגף מבצעים ושיטור
ייעוד האגף
בניה ותיאום כוחות משטרת ישראל לפעילות בשגרה ובחירום, תוך יצירת שילוביות ארגונית ובינארגונית ליוזמה ותגובה, במטרה להביאם ליעילות מרבית בתחומי ביטחון הפנים, הסדר הציבורי, הלחימה בפשיעה וההיערכות לחירום.
היסטוריה
בשנת 1996 הוקמה יחידה לטיפול בעובדים זרים. בשנת 1997 הוקמה מחלקת אבטחה ומערך התנועה פוצל לאגף התנועה. בשנת 1998 הוקמה יחידת אתג"ר במטרה להיאבק בתופעת גנבות הרכב בישראל. בשנת 1999 הוקם מדור ביטחון מעברים במחלקת אבטחה ומחלקת הקשר והאלקטרוניקה הוצאה מהאגף.
יואל ריפל
קורות חיים
בסיום לימודיו פתח משרד עורכי דין בפתח תקווה, המתמחה בתחום המעמד האישי. בהמשך העביר משרדו לתל אביב ולאחר מכן לרמת גן.
ווזאבה, מלך אקסום
מואנרו-האי מציע, בהתבסס על מספר מטבעות שנמצאו שבהם דמותו של ווזאבה בצידו האחד המטבע ודמותו של אוסאנאס בצדו האחר, כי ייתכן שלמעשה שני המלכים היו שותפים בשלטון.
אוניברסיטת לייפציג
היסטוריה
בתקופת מלחמת העולם השנייה, הופצצה העיר לייפציג ו-70 אחוזים מבנייני האוניברסיטה נחרבו. מנהיגי "תא הסטודנטים הנציונל-סוציאליסטי" בלייפציג נעצרו עם תבוסת גרמניה על ידי בעלות הברית.
מלאכת מוחק
יישומים
אותיות המרוחות על העוגה לתפארת, ועשויות מחומר אחר שלא ממנו עשויה העוגה, כנהוג לכתוב מזל טוב על עוגה חגיגית המיועדת לחתן בר מצווה או לחתן יום הולדת, אסור לשברן לפני האכילה, ויש מהפוסקים המקילים לשברם בדרך אכילה. וכן מותר ליתנו לתינוק או ילד שיאכלו, אבל אם הכתיבה היא מאותו חומר שהעוגה עשויה, וכן אם כתב האותיות בדבש המעורב במים או שאר מי פירות אין להחמיר, ומותר לשברו אף בידיים. החזון איש בדעת יחיד מצדד לאסור את כל הנ"ל.
אסור לשבור את הביצים בשבת כשכתוב עליהם מבחוץ אותיות לסימן, בצורה ששובר את האותיות. אם התחממה ידו בשבת משחרות הסיר, לא ינגב ידו לאחר הנטילה במגבת או במפיון, משום שהוא נחשב למוחק את השחרורית שעל ידו, ולכן טוב שיטול ברביעית, שאז אין צריך לנגב את ידיו. מסיבה זו יש גם יש להזהר מערב שבת שלא יהיו על ידיו שום צבע.
אאורל ולאיקו
אָאוּרֵל וְלַאיְקוּ (19 בנובמבר 1882–13 בספטמבר 1913) היה מהנדס רומני, יליד טרנסילבניה, ממציא, בונה מטוסים וטייס מחלוצי התעופה בעולם.
חייו
ולאייקו עבד זמן מה במפעל המכוניות אופל בעיר ריסלסהיים (Rüsselsheim) בגרמניה. ולאייקו חזר לכפר הולדתו בינצינץ כדי לבנות דאון, שאותו הטיס בקיץ שנת 1909. באותה שנה עבר לבוקרשט, בה החל לבנות את המטוס שסימנו Vlaicu I. ב-17 ביוני 1910 הטיס ולאייקו את המטוס שלו לראשונה. המטוס השני בסדרה, שסימונו היה Vlaicu II, נבנה והוטס בשנת 1911. מטוס זה זיכה את בעליו בפרסים כספיים בערך של 7,500 קרונה אוסטרו-הונגרית, הודות להצלחותיו בטיסה ובנחיתה, בתחרות שהייתה בשנת 1912 בתצוגה האווירית באספרן (Aspern) ליד וינה, ובה התחרה ב-42 טייסים אחרים.
החלטה 608 של מועצת הביטחון של האו"ם
תוכן ההחלטה
3. מחליטה לשמור על המצב בשטחים שנכבשו על ידי ישראל במלחמת ששת הימים, כולל ירושלים, בבדיקה.
זאפ לראשון
זאפ לראשון/זאפ
בזאפ לראשון, צופים היו יכולים להשתתף באופן פעיל במשחק מחשב שהכוכבים שלו היו סופרבן, שצריך להציל את איליי, ואיליי שצריך להציל את לילי. המשחק נערך באולפן בעזרת לחצני הטלפון הביתי. וכן, נהגו מנחי התוכנית לארח ילדים באולפן.
מ-2006
בשנת 2006 הופסקה רצועת השידורים החיים מהאולפן של "זאפ לראשון" ותוכניות הרכש החלו להיות משודרות ברצף כאשר רק הלוגו של "זאפ" נשאר.
החל מקיץ 2006 שודרה התוכנית "המהדורה", מהדורת חדשות לנוער אשר הגיש אותה מנחה צעיר ולצידו מנחה בוגר.
ז'ורז' דוורה
ילדות והתבגרות
נראה כי ילדותו של דוורה הושפעה מתסכוליו ביחסים עם המבוגרים, ובמיוחד מיחסה הקר של אמו שנתפסה עבורו חסרת רגישות לצורכי הילדים. דוורה שלט היטב מילדותו בשפות הונגרית, גרמנית, רומנית וצרפתית. הוא גילה מגיל צעיר כישרון מוזיקלי, למד לנגן בפסנתר, הלחין מנגינות וכתב שירים. הוא שאף להיות פסנתרן סולן בקונצרטים, אך סיבוכים של ניתוחים שעבר אחרי פציעת ידו הימנית בתאונה, אילצו אותו לשנות את תוכניותיו. למרות זאת התעניין גם בהמשך במוזיקה, ואף הלחין מאוחר יותר קטעים לפסנתר.
פסיכואנליטיקאי בארצות הברית ובצרפת
בסוף שנות ה-1930 החל להתעניין בפסיכואנליזה ובפסיכיאטריה טרנסקולטורלית. בתחילת שנות ה-40 קיבל אזרחות אמריקאית, התגייס לצי ארצות הברית ב-1943 והשתתף במלחמת העולם השנייה בדרגת סגן. בסוף המלחמה הגיע שוב לצרפת והשתלם שם בפסיכואנליזה אצל מרק שלו מברגר. אחר כך המשיך בטיפול אנליטי קצר בניו יורק אצל בן ארצו, גזה רוהיים (Géza Róheim), שעסק בקשר בין פסיכואנליזה ובין אנתרופולוגיה. לבסוף המשיך בהשתלמות בקליניקה מנינגר (Menninger Clinic) בטופיקה בירת קנזס, אחד משני המוסדות האוניברסיטאיים האמריקאיים היחידים שהסכימו לקבל מומחים שאינם רופאים לתוכנית הכשרה פסיכואנליטית. כאן מטפלו היה רוברט יוקל ומדריכו קרל מנינגר עצמו. דוורה עבד שם בין השנים 1946–1952. הוא טיפל בין השאר בווטרנים ממוצא אינדיאני (ילידי) של צבא ארצות הברית, שלקו בנוירוזה פוסט טראומטית. דוורה התקבל ב-1952 כחבר בחברות הפסיכואנליטיות של פילדלפיה וניו יורק, ועסק רבות בטיפול בילדים ונוער. במקביל לימד אנתרופולוגיה בכמה אוניברסיטאות, בהן אוניברסיטת טמפל בפילדלפיה. בשנת 1959 עבר לעבוד כפסיכואנליטיקאי בניו יורק.
דוורה חיבר 12 ספרים וכ-400 מאמרים וטקסטים אחרים.
חיים פרטיים
מבחינה פוליטית התנגד נחרצות למרקסיזם, שהיה עדיין באופנה בזמנו בצרפת, כולל בין רוב תלמידיו; הייתה לו חולשה למונרכיזם.
תרומותיו בתחום האתנופסיכיאטריה
באתנופסיכיאטריה ראה דוורה המשגה וטיפול הבעיות הנפשיות של המטופלים תוך כדי לקיחה בחשבון של תרבותם. בעבודתו האתנופסיכיאטריה של בני המוהאבי תיאר דוורה בפירוט את "החשיבה הפסיכיאטרית" של אוכלוסייה זו. הוא ראה בעניין שמגלים בני קבוצה אתנית זו כלפי הפסיכופתולוגיה מסר של כבוד מטעם החברה כלפי הפרט החי בה.
ממשיכי דרכו
ממשיכי דרכו הידועים ביותר בצרפת הם טובי נתן, פסיכואנליטיקאי, חוקר ומרצה, המכהן כנספח התרבות בשגרירות צרפת בישראל, ומרי רוז מורו, שהקדישו עצמם במיוחד לטיפול בבעיות הנפשיות של משפחות המהגרים והעובדים הזרים בצרפת. השפעת עבודותיו של דוורה מוכרת גם בפעילות של מה שקרוי ה"דור השני" של אסכולת ציריך לאתנופסיכואנליזה - מריו ארדהיים, מאיה נאדיג, פלורנס וייס ואחרים.
משיכת יתר
משיכת יתר בישראל
בשנת 2016, הריבית הממוצעת בבנקים בישראל על אוברדרפט עמדה על 6.96%.
משיכת יתר בהלכה
לדעת רבים מפוסקי ההלכה האחרונים, ניתן ללוות בריבית על ידי היתר עיסקא רק אם מדובר בצורך עסקי. אך לטובת מימון שוטף של צורכי הבית אסור להיות במשיכת יתר. זאת, למרות שיש לבנק היתר עסקה, מפני שההיתר מכוון לשותפות הבנק עם הלווה בעסקאות למטרת רווח, אבל אם הכסף נועד לקניית מאכלים ובגדים - הרי שמדובר בהלוואה רגילה שלא נועדה להשקעות, והאחוזים שמתווספים על הקרן הם ריבית שאסורה מהתורה. יש מתירים למי שנמצא בדוחק רב משיכת יתר, כאשר שווה לו יותר לשלם רבית מאשר לחיות כעני. פוסקים רבים סוברים שכיוון שמדובר בספק איסור תורה יש להחמיר.
לעומת זאת, מי שיש לו עסקאות מניבות דוגמת תוכנית חיסכון או דירה ולמשך תקופה נקלע למצוקה כספית, ולטובת צרכיו השוטפים הוא נאלץ לבחור בין שבירת תוכנית חיסכון או מכירת דירתו, לבין משיכת יתר הכוללת תשלום רבית - מותר לו בשעת הדחק להיכנס למינוס, מפני שאפשר להחשיב את המשיכה הזו כצורך עסקי. אמנם, ניתן להשתמש בהיתר זה לזמן קצוב בלבד.
פנחס יורמן
פנחס יוּרמן (Pinchas Jurman; 1922 – 2015) היה עיתונאי ישראלי, שכיהן כדובר מפלגת רפ"י ובתפקידים שונים במערך ההסברה הישראלי.
אנדרטת הכוחות המזוינים
האנדרטה
האנדרטה ניצבת בתחומי משתלת הזיכרון הלאומית שליד ליצ'פילד בחבל סטפורדשייר. אתר זה נבחר בכוונה לתת לאנדרטה מיקום גאוגרפי מרכזי שיהיה נוח יותר לגישה מכל חלקי האי הבריטי.
נונה אורבך
כאמנית, היא עוסקת רבות בשאלות הקשורות לארכאולוגיה ולזיכרון. היא המציאה תל וירטואלי בשם "תל-נונה" בו היא החופרת, הנחפרת והממצאים. בהתאם לכך, היא יוצרת ארכיבים במדיות מסורתיות כגון: ציור, פיסול, תחריט וצילום ווידאו. אך גם פועלת בתוך העולם הווירטואלי ובמרחבים ציבוריים. משנת 2011, היא יוצרת באופן מתמשך עבודת אמנות אינטרנטית בשם Blog as Artwork. הארכיב מתייחס רבות לספריית אלכסנדריה הגדולה ומחייה אותה באופן מטפורי. בתוכו היא מפגישה בין זמנים ותרבויות, מקומות וזמנים ומערבת מציאות ודמיון. לצורך היצירה זו היא מפעילה גם פסבדונים בשם Mound Hacker המתערב ומשאיר אוסטרקונים באתרים ארכאולוגיים בעולם. השארת האוסטרקון האמנותי היא מעין התערבות בסדר הזמנים של האתר. הלינק הכתוב על החרס השבור מוביל לBlog as Artwork המשמש מעין נר זיכרון לאיוולת האנושית על אובדן הידע האנושי בספרייה העתיקה באלכסנדריה.
גואנגדונג
מחוז זה, בין היתר בשל קרבתו להונג קונג, הוא העשיר במחוזות סין, וככזה הוא מושך אליו כמות לא מבוטלת של מהגרי עבודה ממחוזות עניים יותר בסין. בשל הקשר הממושך של המחוז עם שאר העולם רבים מן המהגרים הסינים ברחבי העולם הם קנטונזיים (קרי, מוצאם מגואנגדונג), וזהו למעשה הניב הנפוץ ביותר בשכונות המהגרים הסיניות ברחבי העולם. לעובדה זו גם השפעה ישירה על עושרו היחסי של המחוז, שכן רבים מן הסינים ברחבי העולם בוחרים להשקיע הון זר ב"מולדתם", גואנגדונג. זהו איפוא מחוז המאופיין בעיקר כמרכז כלכלה, עסקים ותעשייה. ניתן להבחין בזאת בעיקר בשפע גורדי השחקים, הכבישים המהירים והמפעלים ברחבי המחוז ובערָיו. ניתן לציין למשל, את העיר שֶנגֶ'ן (深圳/Shēnzhèn), הצמודה להונג קונג. עיר זו, שהייתה לא יותר מכפר דייגים עד 1980, הוכרזה אז כאזור כלכלי מיוחד, והפכה כמעט בין לילה לאחת הערים העשירות בסין, עם מרכזי עסקים וקניות המשרתים את תושבי הונג קונג, בד בבד עם לא מעט אלימות וזנות. בשנת 2018 נחנך גשר הונג קונג-ז'והאי-מקאו אשר מחבר את העיר ג'וחאי, אשר נמצאת במחוז עם ערי המדינה הונג קונג ומקאו.
קויאנג
קויאנג (בהנגול: 고양시, בהנג'ה: 高陽市) היא עיר במחוז קיונגי שבצפון-מערב קוריאה הדרומית. על פי מפקד האוכלוסין האחרון משנת 2020 אוכלוסיית העיר מנתה כ-1.045 מיליון תושבים.
אאודי TT
אאודי TT היא מכונית ספורט במרכב רודסטר המשווקת על ידי אאודי, חברת הבת של פולקסווגן, מאז 1998. הרכב מורכב על ידי חברת אאודי הונגריה מוטור בגיור, הונגריה, באמצעות מרכבים שתוכננו ויוצרו במפעל של אאודי באינגולשטאדט. תהליך זה השתנה במודל הדור השלישי, המשתמש בחלקים שנעשו לחלוטין על ידי המפעל ההונגרי.
יחידת כוח
מבחינה מכנית, ה-TT חולקת יחידת זהה עם שותפותיה לפלטפורמה מקבוצת פולקסווגן. ה-TT משתמשת במנוע בעירה פנימית, עם הנעה קדמית או לכל ארבעת הגלגלים, לפי דרישת הרוכשים. הדור הראשון היה זמין עם מנוע 1.8 ליטר בשורה, ארבעה צילינדרים וטורבוצ'רג'ר עם 20 שסתומים עם שתי אפשרויות לאספקת כוח - 178 כוח סוס ו-132 קילוואט או 222 כוח סוס ו-165 קילוואט. המנועים חולקים את אותו עיצוב בסיסי אבל מנוע ה-222 כ"ס כולל טורבוצ'רג'ר K04 הגדול יותר מה-K03S שהגיע עם גרסת ה-178 כ"ס. כמו גם התווסף מצנן ביניים (אינטרקולר) בצד שמאל (בנוסף למצנן הביניים הימני), פינים גדולים יותר בגודל 20 מ"מ, צינור מפלט כפול, סעפת יניקה עם כניסה בצד הנהג ומספר שינויים פנימיים - שנוספו כדי להכיל את עליית הטורבו מ-0.7 בר לסנטימטר מרובע ל-1.0 בר לסנטימטר מרובע. הנעה לארבעת הגלגלים התאפשרה הודות לשיתוף הפעולה עם חברת Haldex Traction השוודית. גרסה זו שווקה בשם "Quattro" כאופציונלית בדגם ה-178 כ"ס וכבסיס בדגמי ה-222 כ"ס.
ג'ון, מלך סקוטלנד
הוויתור על הכתר
ג'ון נפטר ב-25 בנובמבר 1314 בטירת האליקור שבפיקרדי, ונקבר בכנסיית וואסט הקדוש שבבאליול-סור-אאון.
ימת באיקל
אורכו של האגם 636 ק"מ, רוחבו כ-80 ק"מ ושטחו כ-. הוא אגם המים המתוקים שנפחו הוא הגדול ביותר בעולם, וכן הקדום ביותר מבחינה גאולוגית עם גיל מוערך של 25–30 מיליון שנים. עומקו המרבי – העמוק באגמי העולם, ועומקו הממוצע 758 מטר. נפח מימיו הוא כ-23,600 ק"מ מעוקב, והוא מכיל כ-22%–23% מכמות המים המתוקים העיליים המופשרים ביבשות כדור הארץ. האגם מכיל יותר מים מכל הימות הגדולות שבצפון אמריקה, ביחד. מבחינת שטח פנים, האגם נמצא במקום השביעי בעולם.
עולם החי באגם
בשנת 1959 הוקם סכר על נהר האנגרה במחוז אירקוטסק, שגרם לעליית פני המים בבאיקל במטר אחד, המפלס הורד בידי השלטונות ב-75 סנטימטר, אך מאחר שהדבר נעשה באביב, תקופת הקינון של שני מינים זעירים של דגי הגולומיאנקה, נכחדה כל הדגה הצעירה והזכרים השומרים על הקנים, שהיו על קו המים בעת הורדת המפלס. שרשרת המזון בימת באיקל הופרעה, ואוכלוסיית דגי האומול הניזונים מדגים אלו, נידלדלה אף היא. למרות חידוש מלאי הדגים באופן מלאכותי ואיסורים דרסטיים על דיג, לא שוחזרה עדיין אוכלוסיית דגי האומול והגולומיאנקה.
בלה פורץ'
נכון לאוגוסט 2022, לפורץ' כ-91 מיליון עוקבים בטיקטוק, ובכך היא האדם השלישי הנעקב ביותר בפלטפורמה, אחרי קאבי לאמה וצ'ארלי ד'אמליו.
ג'ואן מהמצודה
קורות חיים
בשל ניצחונו של אדוארד השלישי על הצבא הסקוטי בגבעת הלידון ביולי 1333 הומלך על סקוטלנד אדוארד באליול ודייוויד ורעייתו נאלצו להימלט לצרפת. דייוויד וג'ואן הגיעו לבולון-סור-מר במאי 1334 שם פגשו את מלך צרפת פיליפ השישי.
מייקל דל
ילדותו
אחרי סיום הלימודים העל יסודיים, עבר לאוניברסיטת טקסס באוסטין על מנת ללמוד פיזיקה. הוא לא התעניין במקצוע ובגיל 18 ייסד חברה חדשה ששמה PC's Limited. דל מכר והרכיב, בהתחלה מחדרו שבמעונות, רכיבי שדרוג למחשבים אישיים.
צמיחת החברה
בארבעה במרץ 2003, לאחר שהחברה התפתחה לתחומים נוספים מעבר למחשוב, הצביעו רוב מחזיקי המניות לשנות את שם החברה לדל (Dell, Inc) במקום השם הקודם, דל תאגיד מחשוב. (Dell Computer Corporation).
ב-4 במרץ 2004 פרש דל מתפקיד מנכ"ל החברה אבל נשאר יו"ר מועצת המנהלים, ובמקומו מונה קווין בי רולינס, קודם לכן נשיא החברה וסמנכ"ל.
ב-12 באוקטובר 2015 הודיע דל כי ירכוש, יחד עם שותפיו את חברת EMC עבור סכום עתק של 67 מיליארד דולר, פרמיה של 19% על מחיר הסגירה של המניה יום קודם להודעה.